Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 704/11/2201	Dunajská Streda, 24.3.2014
EEČ : 2-16-95-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 31.7.2013, spisová značka 1 Pv 704/11/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX v čase o XXXXX hod. v obci XXXXX, okres Dunajská Streda na XXXXX neoprávnene prechovával u seba a následne dobrovoľne vydal na výzvu policajta 1 ks papierovú skladačku s bielym kryštalickým materiálom o hmotnosti XXXXX mg, v ktorom sa nachádzal metamfetamín, v množstve väčšom ako XXXXX mg, a na základe znaleckého posudku Kriminalistického a expertízneho ústavu v Bratislave, odbor prírodovedného skúmania a kriminalistických analýz, pod č. ČES: XXXXX zo dňa 21. 12. 2011 je preukázané, že predložené množstvo uvedeného materiálu predstavuje minimálne jednorazovú dávku drogy, pričom metamfetamín je zaradený v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov do II. skupiny psychotropných látok

Uznesením prokurátora Okresnej prokuratúry Dunajská Streda zo dňa 31.7.2013, spisová značka 1 Pv 704/11/2201, bola určená obvinenému skúšobná doba v trvaní 12 mesiacov.
Odôvodnenie:
 Uznesením prokurátorky Okresnej prokuratúry Dunajská Streda sp. zn. 1Pv 704/11-15 zo dňa 22.3.2012 bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX stíhanému za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, ktorého sa mal dopustiť na tom skutkovom základe, ako je to uvedené vo výrokovej časti tohto uznesenia. Uznesenie podľa § 216 ods. 1 Tr. por. nadobudlo právoplatnosť dňa 9.4.2012. 

Podľa § 216 ods. 2 Tr. por. bola obvineného určená skúšobná doba na 12 mesiacov, ktorá mu uplynula dňom 9.4.2013.     
 
Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. por.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z odpisu z registra trestov obvineného vyplýva, že obvinený v ňom nemá žiadny záznam, v mieste trvalého pobytu obvinený požíva dobrú povesť, a počas plynutia skúšobnej doby nebol Obvodným úradom, odborom všeobecnej vnútornej správy v Dunajskej Strede prejednávaný za priestupok. Lustráciou v evidencii tunajšej prokuratúry bolo zistené, že obvinený v priebehu skúšobnej doby nebol vedený ako trestne stíhaná osoba na území Slovenskej republiky.

Vzhľadom na vyššie uvedené skutočnosti obvinený splnil všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od  jeho  doručenia  cestou  podpísanej  prokuratúry na Krajskú  prokuratúru v Trnave. Sťažnosť má odkladný účinok.

JUDr. Zuzana Kapraľová
prokurátorka